**XII. Lápi Disznótoros Murguly László Csabáné főszervező**

**Nagyecseden**

**Emlékeztető**

Tájékoztatom, hogy 2019. február 16-án hagyományteremtő szándékkal ismét szeretnénk megrendezni a Szabolcs-Szatmár-Bereg megyei Nagyecseden a „XII. Lápi Disznótoros Nagyecseden” elnevezésű rendezvényt.

Célunk: feleleveníteni a térségi torhoz kapcsolódó hagyományokat, bemutatni a disznóvágás autentikus szokásait, praktikáit és ízelítőt adni a hagyományos ételekből. Szándékunk, hogy a találkozó minden évben megrendezésre kerüljön, és minél többen látogassanak el hozzánk résztvevőként, vagy vendégként.

A „Lápi Disznótoros” 2008 februárjában került megrendezésre, mint az első gasztronómiai fesztivál Nagyecseden. Az eseményre több mint tíz csapat, illetve település jelentkezett az Ecsedi-láp területéről, a Nyírségből és Romániából is. A vendégek száma meghaladta a háromezret. 2009-től a résztvevő csapatok száma lényegesen bővült, a látogatók is egyre nagyobb számban vettek részt a rendezvényen. Néhány pontban most szeretném tájékoztatni Önt az idei rendezvény feltételeiről, melyet mellékelek a nevezési lappal együtt. Megjelenésére számítunk!

 Kovács Lajos

 polgármester